[{"text_idx": "#000000", "text": "C\u0302u vi vidas c\u0302iujn lingvojn supre de la pag\u0302o ? Ni tradukas rakontojn el Global Voices por ke civitanaj komunikiloj tra la mondo estu alireblaj por c\u0302iuj."}, {"text_idx": "#000003", "text": "Arto kaj kulturoBona novaj\u0302oCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFres\u0302a Novaj\u0302oHistorioHomaj rajtojHomama agadoHumuroIdeojIndig\u0302enojInternaciaj rilatojInterreta aktivismoJunulojJuroKatastrofoKomunikiloj kaj j\u0302urnalismoLaboroLingvoLiteraturoMedioMilito kaj konfliktoMuzikoNutraj\u0302oParolliberecoPolitikoProtestoRajtoj je seksa diverseco (GLAT)RegadoReligioRifug\u0302intojSanoSciencoSportoTeknikaroUnesko (UNESCO)Unuig\u0302itaj Nacioj (UN)Virinoj kaj socia seksoVojag\u0302o"}, {"text_idx": "#000004", "text": "Francio nomas hipokrita la interkonsenton de Au\u0306stralio pri nukleaj submars\u0302ipoj kun Usono kaj Britio"}, {"text_idx": "#000005", "text": "Au\u0306stralio akiros aron da submars\u0302ipoj kadre de la alianco kun Usono kaj Britio [c\u0302iuj eo]. Ekrankopio de la video de ABC News"}, {"text_idx": "#000006", "text": "Tamen, la kritiko el C\u0302inio [eo] iom mildis kompare kun la tondra kondamno kaj diplomatia reago de Francio [eo]."}, {"text_idx": "#000007", "text": "Strec\u0302itecoj inter Au\u0306stralio kaj C\u0302inio, g\u0302ia c\u0302efa komerca partnero, kreskas de kelka tempo, kaj atingis pinton en 2020, kiam Au\u0306stralio petis sendependan esploron pri la originoj de KOVIM-19."}, {"text_idx": "#000008", "text": "Kvankam la lastatempa alianco ne mencias eksplicite la C\u0302inan Popolan Respublikon, AUKUS klare esperas bremsi la ambiciojn de C\u0302inio en la Hindo-Pacifika regiono. La 17-an de septembro, la komuna deklaro de la Au\u0306stralia-Usonaj Ministraj Konsultoj referencis al la asertoj de la C\u0302ina Popola Respubliko pri mara ekspansio en la Sudc\u0302ina Maro. La c\u0302ina registaro kritikis g\u0302ian \u201ckadukan pensmanieron de la Malvarma Milito\u201d:"}, {"text_idx": "#000012", "text": "La c\u0302ina nacia j\u0302urnalo Global Times estis senbrida en sia c\u0302efartikolo:"}, {"text_idx": "#000013", "text": "Australian troops are also most likely to be the first batch of Western soldiers to waste their lives in the South China Sea."}, {"text_idx": "#000014", "text": "Au\u0306straliaj trupoj plej vers\u0302ajne estas la unua aro de okcidentaj soldatoj kiuj perdos siajn vivojn en la Sudc\u0302ina Maro."}, {"text_idx": "#000015", "text": "La interkonsento permesos al Au\u0306stralio ac\u0302eti armilojn de Usono kaj Britio. La multekosta vendo inkluzivas ok nukleajn submars\u0302ipojn [eo] kiuj anstatau\u0306igos la ekzistantan programon de 90 miliardoj da au\u0306straliaj dolaroj (65 miliardoj da usonaj dolaroj) kun Francio kontrau\u0306 12 elektraj/dizelaj s\u0302ipoj. La submars\u0302ipoj estos parte konstruitaj en Sudau\u0306stralio helpe de teknologio kaj kompetenteco de Usono kaj Britio."}, {"text_idx": "#000016", "text": "La kosto ankorau\u0306 ne estas determinita, sed vers\u0302ajne g\u0302i superos la francan kontraktoprezon. Pli ol 20 jaroj povas pasi antau\u0306 ol la submars\u0302ipoj estos liveritaj al la Au\u0306stralia Mararmeo."}, {"text_idx": "#000017", "text": "Francio akuzas Au\u0306stralion pri \u201chipokriteco, malestimo kaj mensogoj\u201d"}, {"text_idx": "#000018", "text": "La franca registaro deklaris ke g\u0302i estis \u201csurprizita\u201d de la interkonsento, kiun g\u0302i priskribas kiel \u201cpikon en la dorson\u201d. Francio retiris siajn ambasadorojn el Kanbero kaj Vas\u0302ingtono [c\u0302iuj eo], tre nekutima movo por proksima aliancano. Simile, Britio ricevis fortan riproc\u0302on de la francoj."}, {"text_idx": "#000019", "text": "A nice little put-down of the administration of @BorisJohnson by the French \u2018Just a junior partner of the US and Australia'! #r4today"}, {"text_idx": "#000020", "text": "Eta kaj dolc\u0302a insulto al la registaro de Boris Johnson fare de la francoj \u201cnura negrava aliancano de Usono kaj Au\u0306stralio\u201d."}, {"text_idx": "#000021", "text": "Francaj oficialuloj malkas\u0302e malestimis la interkonsenton, referencante al la \u201chipokriteco, malestimo kaj mensogoj\u201d de Au\u0306stralio kaj nomante Brition \u201crezerva rado\u201d en la interkonsento."}, {"text_idx": "#000022", "text": "La au\u0306stralia ministro pri defendo forj\u0302etis la francan kritikon, menciis ke ili jam spertis problemojn kun la kontrakto, kaj lia ministerio pri defendo proponis eblajn alternativojn komence de 2021. Siaflanke, au\u0306stralia c\u0302efministro Morrison avertis la francan kompanion pri la neceso sekvi la limdatojn."}, {"text_idx": "#000023", "text": "Siavice, la ministro Peter Dutton anoncis la plifortigon de militaj ligoj kun usonaj trupoj kaj aerarmeoj, kio sugestas pligrandigon de la usona armea c\u0302eesto sur au\u0306stralia grundo."}, {"text_idx": "#000024", "text": "Morrison deklaris ke la floto ne estos armita per atombomboj kaj ke li havas neniun intencon de establado de atomkonkurado en Au\u0306stralio."}, {"text_idx": "#000025", "text": "Kvankam la interkonsento estis subtenita de la opozicia Laborista Partio, tio ne malhelpis al g\u0302i severe kritiki la registaron pro g\u0302ia misadministrado de la interkonsento kaj pro mals\u0302paro de mono. Post la deklaro, Paul Keating, eksc\u0302efministro el la Laborista Partio, esprimis sian zorgon pri ebla perdo de nacia suvereneco:"}, {"text_idx": "#000027", "text": "C\u0302i tiu pakto ligas Au\u0306stralion al la tuta usona armea implikig\u0302o kontrau\u0306 C\u0302inio.\nC\u0302i tiu interkonsento, AUKUS, sekvigos drastan perdon de au\u0306stralia suvereneco, c\u0302ar fidi al (au\u0306 dependi de) usona militmaterialo senigos/prirabos Au\u0306stralion de ajna libereco au\u0306 elekto en iu ajn engag\u0302ig\u0302o kiun g\u0302i povas konsideri tau\u0306ga, skribas Paul Keating"}, {"text_idx": "#000028", "text": "Estis ankau\u0306 kritiko de la registaro pro la evidenta drasta s\u0302ang\u0302o en g\u0302ia prefero rilate al la speco de submars\u0302ipo:"}, {"text_idx": "#000029", "text": "The political class are engaged in rewriting the truth of the French deal to make it appear that we ditched French diesel subs in favour of US nuclear powered.\nThe French subs are nuclear. We were paying to have them converted to conventional diesel."}, {"text_idx": "#000032", "text": "En Au\u0306stralio oni traktis la skandalon kun bona dozo de humuro, kiel en la populara satira retejo The Shovel:"}, {"text_idx": "#000033", "text": "The Australian government has spent about $4 billion so far to get zero submarines. If they\u2019d asked us we would\u2019ve done it for half that."}, {"text_idx": "#000035", "text": "La au\u0306stralia registaro g\u0302is nun elspezis 4 miliardojn por ne ricevi iujn ajn submars\u0302ipojn. Se ili demandus nin, ni farus tion je duono de tiu c\u0302i sumo."}, {"text_idx": "#000036", "text": "La diplomatia konflikto estis la g\u0302ojo de karikaturisto la tutan semajnon:"}, {"text_idx": "#000039", "text": "- La au\u0306stralia s\u0302ipo de S\u0302ia Mos\u0302to \u201cThat fella Down Under\u201d (ndlt.: c\u0302i tio signifas, \u201ctiu ulo malsupre\u201d), kiel g\u0302i nomig\u0302as?\nPeti prezidenton Biden nomi nian unuan nuklean submars\u0302ipon vers\u0302ajne ne estis bonega ideo.\n\u2013 Au\u0306stralia-Franca submara kontrakto: Pardonu mian francan.\n\u2013 C\u0302u vi konscias ke estus pli malmultekoste importi ilin el C\u0302inio?\nJen kiel niaj karikaturistoj reflektis la hierau\u0306an grandan deklaron.\nC\u0302iuj viaj demandoj pri submars\u0302ipoj estas responditaj."}, {"text_idx": "#000041", "text": "This week\u2019s cartoon, by @jonkudelka: #AusPol"}, {"text_idx": "#000044", "text": "Por aldoni brulaj\u0302on al la afero, usona prezidento Joe Biden s\u0302ajnis forgesi la nomon de c\u0302efministro Morrison dum komuna gazetara konferenco, nomante lin \u201cla ulo \u2018tie malsupre\u2019 (neformala nomo por Au\u0306stralio)\u201d."}, {"text_idx": "#000047", "text": "La gvidanto de la Verduloj en Au\u0306stralio inkludis c\u0302i tiun stultan eraron en plia atako kontrau\u0306 AUKUS:"}, {"text_idx": "#000048", "text": "The greatest threats to Australia are the climate crisis, the housing crisis, the mental health crisis & COVID."}, {"text_idx": "#000049", "text": "We urgently need to spend $ on what actually matters."}, {"text_idx": "#000050", "text": "Not subs to fuel the warmongering fever dreams of a PM whose name Joe Biden doesn't even remember."}, {"text_idx": "#000052", "text": "La plej grandaj minacoj al Au\u0306stralio estas klimata s\u0302ang\u0302o, la log\u0302eja krizo, la mensa sankrizo kaj KOVIM."}, {"text_idx": "#000054", "text": "Ne en submars\u0302ipoj kiuj instigas la militemajn fantaziojn de c\u0302efministro kies nomon Joe Biden ec\u0302 ne memoras."}, {"text_idx": "#000056", "text": "Kelkaj au\u0306stralianoj elstarigis la malbonig\u0302on de au\u0306stralio-francaj rilatoj:"}, {"text_idx": "#000057", "text": "Message from a French friend in Paris: \u201cI wanted to underline the level of anger that exists here in France at the moment. Your government is an embarrassment, you already know that \u2013 but the damage regarding the Australian image here is huge.\u201d"}, {"text_idx": "#000060", "text": "Dume, francaj oficialuloj intensigas kritikon de la AUKUS-nacioj kaj proponas c\u0302esigi liberkomercan intertraktadon inter Eu\u0306ropa Unio kaj Au\u0306stralio:"}, {"text_idx": "#000063", "text": "NOVAJ\u0302O: Cle\u0301ment Beaune, franca sekretario pri eu\u0306ropaj aferoj, diras ke dau\u0306rigi intertraktadon kun Eu\u0306ropo pri komerco kun Au\u0306stralio nun estas \u201cnepensebla\u201d.\nFrancio defias la aliajn landojn de Eu\u0306ropa Unio, kiuj devas decidi c\u0302u helpi humiligitan Parizon malfortigi la rivalon de C\u0302inio en la Hindo-Pacifika regiono, en kiu Eu\u0306ropa Unio lastatempe engag\u0302ig\u0302is."}, {"text_idx": "#000065", "text": "Left in the dark about Australia\u2019s sudden change of mind, France and the European Union more broadly now face a dramatic re-think of their diplomatic and military doctrine in the Indo-Pacific region on very short notice."}, {"text_idx": "#000066", "text": "...France proposed a genuine strategic alliance with Australia, one based on mutual respect and common values that would have bolstered Australia\u2019s sovereignty in the long term and diversified Australia\u2019s partnerships to reduce its dependence on those \u201cgreat and powerful friends\u201d."}, {"text_idx": "#000067", "text": "However, the French-Australian partnership is unlikely to be salvaged anytime soon given the public humiliation France has felt."}, {"text_idx": "#000068", "text": "Francio kaj Eu\u0306ropa Unio restis nesciaj pri la radikala s\u0302ang\u0302o de opinio de Au\u0306stralio, kaj g\u0302enerale, ili nun alfrontas dramecan rekonsideron sen antau\u0306a avizo de sia diplomatia kaj armea doktrino en la Hindo-Pacifika regiono."}, {"text_idx": "#000069", "text": "...Francio proponis au\u0306tentikan strategian aliancon kun Au\u0306stralio, bazitan sur reciproka respekto kaj komunaj valoroj kiuj donus al Au\u0306stralio longtempan suverenecon kaj diversigus la aliancanojn de Au\u0306stralio, tiel reduktante g\u0302ian dependecon de tiuj \u201cgrandaj kaj potencaj amikoj\u201d."}, {"text_idx": "#000070", "text": "Tamen, ne s\u0302ajnas ke la franc-au\u0306stralia alianco estos savita en proksima estonteco pro la publika humilig\u0302o kiun Francio suferis."}, {"text_idx": "#000071", "text": "Au\u0306stralio okazigos g\u0302eneralajn elektojn en 2022 kaj Michael West estis unu el multaj kiuj rigardis la aliancon kiel cinikan politikan interkonsenton, dirante interrete ke la interkonsento celis \u201cvenki elekton koste de bona diplomatio\u201d."}, {"text_idx": "#000072", "text": "La eks-diplomato Cavan Hogue s\u0302ajnas resumi la pensojn de multaj au\u0306stralianoj:"}, {"text_idx": "#000073", "text": "...this deal will cost us a lot of money, a substantial loss of sovereignty, a lowering of our reputation in the world and the potential to get dragged into a war we should avoid."}, {"text_idx": "#000074", "text": "...c\u0302i tiu interkonsento kostos al ni multe da mono, konsiderindan perdon de suvereneco, malpliig\u0302on de nia tutmonda reputacio kaj la eblecon esti trenita en militon kiun ni devus eviti."}, {"text_idx": "#000075", "text": "Civitanaj komunikilojEkonomio kaj komercoInternaciaj rilatojMilito kaj konfliktoPolitikoTeknikaro"}, {"text_idx": "#000077", "text": "14-jarag\u0302a knabo de Au\u0306stralio gvidas novigan platformon de retaj novaj\u0302oj"}, {"text_idx": "#000078", "text": "Milito en Ukrainio montras la rasismon de amaskomunikiloj kaj politikistoj kontrau\u0306 arabaj militviktimoj"}, {"text_idx": "#000080", "text": "Juna kuiristo en Bakuo transformis sian apartamenton en restoracion"}, {"text_idx": "#000082", "text": "Meksika kolektivo kiu piratas librojn por kundividi kulturon alfrontas blokadojn"}, {"text_idx": "#000084", "text": "Aboni komentojn de c\u0302i tiu artikolo per retpos\u0302to"}, {"text_idx": "#000085", "text": "C\u0302iuj komentoj estas kontrolitaj de administranto. Ne sendu vian komenton pli ol unufoje c\u0302ar tiu povus esti markita kiel spamo.\nBonvolu konduti respekteme al aliaj. Komentoj kiuj enhavas malamajn esprimojn, obscenaj\u0302ojn kaj personajn atakojn ne estos aprobitaj."}, {"text_idx": "#000086", "text": "Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon."}]